Pille Lille Muusikute Fond

Pille Lille Muusikute Fond (lühend PLMF) on fond, mis loodi 7. veebruaril 2003 heategevusliku missiooniga toetada igakülgselt muusikatalente nende erialaste oskuste arendamisel. Asutajad otsustasid anda fondile ooperilaulja Pille Lille nime. PLMF on ainulaadne kodanikualgatuslik nähtus nii Eestis kui ka rahvusvaheliselt, mis aitab muusikutel leida esinemisvõimalusi nii kodu- kui ka välismaal, täiendõppeks, järjepidevaks konsultatsiooniks, kvaliteetsete instrumentide soetamiseks jpm. PLMF-i klassikalised instrumentaal- ja vokaalmuusika kammerkontserdid toimuvad aasta läbi Eesti eri paigus peamiselt kontserdisarjade “Meistrite Akadeemia” ja “Hingemuusika” raames. Lastele ja noortele viiakse kvaliteetne muusika Eesti kõige väljapaistvamate solistide esitusel kooli kätte. Koos partneritega toimuvad kontserdid ja ühisprojektid välisriikides. PLMF korraldab traditsiooniliselt nelja festivali: Tallinna Kammermuusika Festivali aastast 2005 Tallinna Talvefestivali aastast 2006 Eivere Klaverifestivali aastast 2013 Virumaa Muusikafestivali aastast 2019 Alates 2010. aastast toimub PLMF kunstilisel juhtimisel ja eestvedamisel Rapla kirikumuusika festival. Festivalide raames toimuvad meistriklassid/suvekoolid noortele dirigentidele, keelpillimängijatele, vokalistidele ning pianistidele. PLMF pakub kunstilist juhendamist Valga-Valka Seitsme Kiriku Suvemuusikafestivalile ning on olnud 2009. aastal Väike-Maarja Muusikafestivali looja ja korraldaja, mille raames on läbi viidud Vabariiklik Vokalistide konkurss (2103, 2015, 2017), pühendatuna varalahkunud tenorile Vello Jürnale. PLMF-i tugevuseks on aktiivne rahvusvaheline tegevus. Vahetus- ja koostööprojekte on korraldatud alates 2008. aastast. Seoses välistegevuse laienemisega loodi 2013. aastal fondi juurde PLMF Arts Management eesmärgiga arendada artistide esindamist/esitlemist väljaspool Eestit. Managemendi eestvedamisel alustati Põhjamaade vahelise laiema koostöö planeerimist 2011. aastal ning 2013. aastal loodi PLMF eestvedamisel veebis Põhja-Balti Festivalide Platvorm. PLMF juhtimisel toimuvad mitmed laiahaardelised koostööprojektid (sh Euroopa Liidu ja integratsiooni projektid) ning fond kuulub suurimate klassikalise muusika valdkonna rahvusvaheliste organisatsioonide ridadesse. Lisaks organiseerib PLMF meistrikursusi, oratooriumide ja ooperite ettekandeid ning suurejoonelisi galakontserte, kus esinejateks on väljapaistvad solistid nii Eestist kui ka välismaalt.  PLMF aitab sisustada muusikaga asutuste, ettevõtete ja eraisikute korraldatavaid vastuvõtte ja üritusi.  Alates 2006. aastast on PLMF pööranud tähelepanu abivajajatele meie ühiskonnas ja loonud heateoalgatuse motoga “Tõsta pilk ja ava süda“. Kampaania toimub Tallinna Talvefestivali raames. Festival on kogunud raha Käo puuetega laste keskusele muusikaterapeutide koolitamiseks ja pillide ostmiseks, MTÜ-le Nirk igapäevaste sõidukulude katteks, Saaremaa lastele muusikainstrumente ostmiseks, Eesti tippinterpreetidele kvaliteetsete instrumentide soetamiseks, Tallinna ja Harjumaa Lasterikaste Perede Liidule uue kaubiku ostmiseks igapäevaseks toidu transpordiks, Tallinna Vanalinna Muusikakoolile võimaldamaks erivajadustega lastele senisest rohkem tugiisikute toetatud muusikaõpet, eramuusikakoolidele ja SOS Lasteküla andekatele lastele instrumentide soetamiseks ning muusikateraapia võimaldamiseks. Üheks väljundiks noorte annete esiletõstmiseks on Tallinna Kammermuusika Festivalil väljaantavad iga-aastased preemiad „Noor laulja, muusik, helilooja või dirigent“. 2020. aastal toimus esmakordselt Virumaa muusikakoolide vaheline konkurss tiitlile “Virumaa noor muusik” ja loodi "Suve- ja talveooperi" kostümeeritud kontsert-etenduste sarjad ooperilauljatele. 2017. aastal avati PLMF Academia Nova Keskus, kus oma õpetajaannet saavad huvikoolis arendada PLMF-iga pikaajaliselt koostöös olnud elukutselised muusikud. 2005. aastal pandi alus Tallinna Kammermuusika Festivalile, mille raames antakse välja PLMF kolme preemiat. Oliver Kuusik (tenor) René Soom (bariton) Kädy Plaas (sopran) Priit Volmer (bass) Maria Veretenina (sopran) Arete Teemets (sopran) Andreas Lend (tšello) Kristel Pärtna (sopran) Ivi Ots (viiul) Johan Randvere (klaver) Pärt Uusberg (helilooja) Martin Karu (kontratenor) Helen Lokuta (metsosopran) Anna-Liisa Bezrodny (viiul) Mihkel Poll (klaver) Oksana Sinkova (flööt) Mikk Murdvee Lilyan Kaiv Risto Joost Rahvusvaheline Artistide Manageride Assotsiatsioon (IAMA) Rahvusvaheline Etenduskunstide Liit (ISPA) Eesti Vabaühenduste Liit (EMSL) Eesti Muusikafestivalid (mille kaudu ka Euroopa Festivalide Liit) Eesti Muusikanõukogu Koduleht Põhja-Balti Festivalide Platvorm PLMF Arts Management